ระเบียบกรุงเทพมหานครระเบียบกรุงเทพมหานครว่าด้วยวิธีปฏิบัติเกี่ยวกับการชดใช้ค่าเสียหายอันเกิดจากการละเมิดพ.ศ.๒๕๓๒ อาศัยอำนาจตามความในมาตรา ๔๙แห่งพระราชบัญญัติบริหารราชการกรุงเทพมหานคร พ.ศ. ๒๕๒๘ และข้อ ๕ ข้อ ๗ ข้อ ๑๐ ข้อ๑๖ และข้อ ๑๗ แห่งข้อบัญญัติกรุงเทพมหานคร เรื่อง การชดใช้ค่าเสียหายอันเกิดจากการละเมิดพ.ศ. ๒๕๒๙ ผู้ว่าราชการกรุงเทพมหานคร กำหนดระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยวิธีปฏิบัติเกี่ยวกับการชดใช้ค่าเสียหายอันเกิดจากการละเมิด พ.ศ. ๒๕๓๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาข้อบังคับ ระเบียบหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนหมวด๑การแจ้งความหรือร้องทุกข์ ข้อ ๔กรณีที่ทรัพย์สินถูกกระทำละเมิดและการกระทำละเมิดนั้นเป็นความผิดทางอาญาให้หัวหน้าหน่วยงานดำเนินการแจ้งความหรือร้องทุกข์ต่อพนักงานสอบสวนสถานีตำรวจท้องที่ที่เกิดเหตุภายใน๓ วัน นับแต่วันที่ทราบเหตุละเมิด ไม่ว่าจะทราบตัวผู้กระทำละเมิดหรือไม่เพื่อให้พนักงานสอบสวนดำเนินคดีอาญากับผู้กระทำละเมิดการแจ้งความหรือร้องทุกข์ให้ระบุสาระสำคัญดังต่อไปนี้(๑) วัน เดือน ปี และเวลาเกิดเหตุ(๒) สถานที่เกิดเหตุ(๓) ชื่อและที่อยู่ของผู้กระทำละเมิดเท่าที่จะบอกได้(๔) ลักษณะแห่งความผิด พฤติการณ์ต่าง ๆที่ความผิดนั้นกระทำลง และข้อเท็จจริงอื่น ๆ ที่เกี่ยวข้องเท่าที่สามารถตรวจสอบได้(๕) ความเสียหายของทรัพย์สินที่ถูกกระทำละเมิดข้อ ๕การแจ้งความหรือร้องทุกข์ให้ทำเป็นหนังสือตามแบบ ๑ หรือแบบ ๒ ท้ายระเบียบนี้แล้วแต่กรณีหมวด๒การตกลงหรือประนีประนอมยอมความชดใช้ค่าเสียหาย ข้อ ๖การตกลงหรือประนีประนอมยอมความโดยผู้กระทำละเมิดยินยอมชดใช้เป็นตัวเงินให้ทำเป็นหนังสือสัญญาประนีประนอมยอมความตามแบบ ๓ ท้ายระเบียบนี้ในกรณีที่ผู้กระทำละเมิดยินยอมชดใช้ค่าเสียหายโดยรับจะดำเนินการหาทรัพย์สินที่มีคุณภาพหรือปริมาณอย่างเดียวกันหรือซ่อมแซมให้อยู่ในสภาพเดิม ให้ทำเป็นหนังสือสัญญาประนีประนอมยอมความตามแบบ ๔หรือแบบ ๕ ท้ายระเบียบนี้ แล้วแต่กรณีเมื่อได้ทำหนังสือสัญญาประนีประนอมยอมความตามวรรคสองแล้วให้หัวหน้าหน่วยงานดำเนินการดังนี้(๑) แต่งตั้งเจ้าหน้าที่ในสังกัดตั้งแต่ระดับ ๓หรือเทียบเท่าขึ้นไป เป็นผู้ควบคุมงานในกรณีที่เป็นการซ่อมแซมทรัพย์สินที่เป็นสิ่งก่อสร้างเช่น ถนน สะพาน เป็นต้น(๒) แต่งตั้งเจ้าหน้าที่ในสังกัดตั้งแต่ระดับ ๓หรือเทียบเท่าขึ้นไป จำนวนไม่น้อยกว่า ๓ คนเป็นคณะกรรมการตรวจรับทรัพย์สินตามหนังสือสัญญาประนีประนอมยอมความในกรณีที่ผู้กระทำละเมิดยินยอมชดใช้ค่าเสียหายแต่ไม่พร้อมที่จะทำสัญญาตามข้อ ๗ ได้ให้หน่วยงานจัดให้ผู้กระทำละเมิดทำหนังสือรับสภาพหนี้ไว้ก่อน ตามแบบ ๖ท้ายระเบียบนี้ข้อ ๗ภายใต้ข้อบังคับข้อ ๘ และข้อ ๙การทำสัญญาประนีประนอมยอมความตามข้อ ๖ วรรคหนึ่ง ต้องให้ผู้กระทำละเมิดนำบุคคลหรือหลักทรัพย์มาทำสัญญาค้ำประกันตามแบบ ๗ หรือแบบ ๘ ท้ายระเบียบนี้แล้วแต่กรณีสำหรับการทำสัญญาประนีประนอมยอมความตามข้อ ๖วรรคสอง และเป็นกรณีที่ผู้กระทำละเมิดรับจะหาทรัพย์สินมาชดใช้ให้กรุงเทพมหานครให้ทำสัญญาค้ำประกันตามแบบ ๙ หรือแบบ ๑๐ ท้ายระเบียบนี้ แล้วแต่กรณี ส่วนกรณีที่ผู้กระทำละเมิดรับจะซ่อมแซมทรัพย์สินให้กรุงเทพมหานครให้ทำสัญญาค้ำประกันตามแบบ ๑๑ หรือแบบ ๑๒ ท้ายระเบียบนี้ แล้วแต่กรณีข้อ ๘การค้ำประกันด้วยบุคคลผู้ค้ำประกันต้องเป็นข้าราชการหรือพนักงานรัฐวิสาหกิจและอยู่ภายใต้เงื่อนไขดังนี้(๑) ค่าเสียหายไม่เกิน ๑๐,๐๐๐ บาทข้าราชการตั้งแต่ระดับ ๓ หรือเทียบเท่าขึ้นไปหรือพนักงานรัฐวิสาหกิจที่ได้รับเงินเดือนขั้นต่ำไม่น้อยกว่าเงินเดือนขั้นต่ำของข้าราชการระดับ๓(๒) ค่าเสียหายไม่เกิน ๕๐,๐๐๐บาท ข้าราชการตั้งแต่ระดับ ๕ หรือเทียบเท่าขึ้นไปหรือพนักงานรัฐวิสาหกิจที่ได้รับเงินเดือนขั้นต่ำไม่น้อยกว่าเงินเดือนขั้นต่ำของข้าราชการระดับ๕(๓) ค่าเสียหายไม่เกิน ๑๐๐,๐๐๐บาท ข้าราชการตั้งแต่ระดับ ๖ หรือเทียบเท่าขึ้นไปหรือพนักงานรัฐวิสาหกิจที่ได้รับเงินเดือนขั้นต่ำไม่น้อยกว่าเงินเดือนขั้นต่ำของข้าราชการระดับ๖(๔) ค่าเสียหายเกินกว่า ๑๐๐,๐๐๐บาท ข้าราชการตั้งแต่ระดับ ๗ หรือเทียบเท่าขึ้นไปหรือพนักงานรัฐวิสาหกิจที่ได้รับเงินเดือนขั้นต่ำไม่น้อยกว่าเงินเดือนขั้นต่ำของข้าราชการระดับ๗การทำสัญญาค้ำประกันตามวรรคหนึ่งผู้ค้ำประกันจะต้องนำหนังสือรับรองการเป็นข้าราชการ หรือพนักงานรัฐวิสาหกิจ และอัตราเงินเดือนของผู้บังคับบัญชาระดับหัวหน้ากองหรือเทียบเท่าขึ้นไปและสำเนาบัตรประจำตัวข้าราชการหรือบัตรประจำตัวพนักงานรัฐวิสาหกิจมาแนบสัญญาค้ำประกันด้วยข้อ ๙การค้ำประกันด้วยหลักทรัพย์ต้องอยู่ภายใต้เงื่อนไขดังนี้(๑) ที่ดิน ต้องมีราคาไม่ต่ำกว่าจำนวนค่าเสียหายของทรัพย์สินที่ถูกกระทำละเมิดโดยมีหนังสือรับรองจากพนักงานที่ดินหรือสำหรับท้องที่กรุงเทพมหานครจะให้เจ้าพนักงานประเมินตามกฎหมายว่าด้วยภาษีบำรุงท้องที่เป็นผู้รับรองก็ได้(๒) หลักทรัพย์อื่น ๆต้องมีราคาไม่ต่ำกว่าจำนวนค่าเสียหายของทรัพย์สินที่ถูกกระทำละเมิดโดยให้หัวหน้าหน่วยงานเป็นผู้พิจารณาในกรณีที่ที่ดินตาม (๑) มีบางส่วนเป็นถนนมิให้นำส่วนที่เป็นถนนมาคำนวณราคาหลักทรัพย์ตาม (๑) และ (๒)ให้หัวหน้าหน่วยงานเป็นผู้เก็บรักษาและแจ้งอายัดไปยังหน่วยงานที่เกี่ยวข้องกับหลักทรัพย์นั้นข้อ ๑๐การดำเนินการตามความในหมวดนี้หากทรัพย์สินที่ถูกกระทำละเมิดเป็นทรัพย์สินของส่วนราชการอื่นแต่อยู่ในความครอบครองดูแลของกรุงเทพมหานครและเป็นกรณีที่ต้องขออนุมัติตามระเบียบและคำสั่งของส่วนราชการอื่นก็ให้ปฏิบัติตามระเบียบและคำสั่งของส่วนราชการนั้นด้วยให้จัดทำข้อมูลรายได้และหรือทรัพย์สินของบุคคลผู้กระทำละเมิดหรือผู้ค้ำประกันไว้ตามแบบ๑๓ หรือแบบ ๑๔ ท้ายระเบียบนี้หมวด๓การส่งเรื่องให้กองกฎหมายและคดี ข้อ ๑๑[๒]กรณีที่ไม่สามารถตกลงเรื่องการชดใช้ค่าเสียหายได้ให้หน่วยงานเจ้าของเรื่องรวบรวมเอกสารหลักฐานตามข้อ ๑๒ ส่งกองกฎหมายและคดีสำนักปลัดกรุงเทพมหานคร ภายในเก้าสิบวัน นับแต่วันเกิดเหตุข้อ ๑๒หลักฐานที่ต้องรวบรวมส่งกองกฎหมายและคดี สำนักปลัดกรุงเทพมหานคร ตามข้อ ๑๑ มีดังนี้(๑)สำเนาบันทึกประจำวันของสถานีตำรวจท้องที่ที่เกิดเหตุ(๒) รายงานข้อเท็จจริงที่เกิดขึ้น ตลอดจนแผนที่(ถ้ามี) หรือพยานผู้รู้เห็น(๓) รายการประเมินค่าเสียหายทั้งหมดตลอดจนใบเสร็จค่าซ่อมหรือสิ่งของที่ทางกรุงเทพมหานครได้ชำระเงินไปก่อน(๔) สำเนาทะเบียนบ้านของผู้กระทำละเมิด(๕) สำเนาทะเบียนบ้านของนายจ้างและหลักฐานการเป็นนายจ้าง ลูกจ้าง(๖) ในกรณีผู้ต้องร่วมรับผิดเป็นนิติบุคคลให้ส่งหนังสือรับรองการจดทะเบียนเป็นนิติบุคคล(๗) ในกรณีผู้ต้องรับผิดเป็นผู้รับประกันภัยให้ส่งหลักฐานการรับประกันภัย เช่น ตารางกรมธรรม์ประกันภัย เป็นต้น(๘) หลักฐานอื่น ๆที่เห็นว่าจำเป็นต้องใช้ประกอบในการดำเนินคดีหมวด๔การละเมิดที่กระทำต่อทรัพย์สินที่กรุงเทพมหานครมอบหมายให้ส่วนราชการหรือองค์การอื่นดูแล หรือดำเนินการแทน ข้อ ๑๓การปฏิบัติเกี่ยวกับการละเมิดที่กระทำต่อทรัพย์สินที่กรุงเทพมหานครมอบหมายให้ส่วนราชการหรือองค์การอื่นดูแล หรือดำเนินการแทน ให้เป็นไปตามข้อตกลงระหว่างกรุงเทพมหานครกับส่วนราชการหรือองค์การนั้นๆ สำหรับการดำเนินการใด ๆ ในส่วนที่หน่วยงานของกรุงเทพมหานครจะต้องดำเนินการเองให้ถือปฏิบัติตามระเบียบนี้ เว้นแต่ผู้ว่าราชการกรุงเทพมหานครจะมีคำสั่งหรือบันทึกสั่งการไว้เป็นอย่างอื่นข้อ ๑๔ ในกรณีที่ไม่อาจปฏิบัติตามระเบียบนี้ได้ให้นำเสนอปลัดกรุงเทพมหานครพิจารณาสั่งการประกาศณ วันที่ ๑๘ ธันวาคม พ.ศ. ๒๕๓๒ธำรงพัฒนรัฐที่ปรึกษากรุงเทพมหานครปฏิบัติหน้าที่ในตำแหน่งผู้ว่าราชการกรุงเทพมหานครระเบียบกรุงเทพมหานครว่าด้วยวิธีปฏิบัติเกี่ยวกับการชดใช้ค่าเสียหายอันเกิดจากการละเมิด (ฉบับที่ ๒)พ.ศ. ๒๕๔๗[๓]วชิระ/จัดทำ๒๖กุมภาพันธ์ ๒๕๕๐[๑] ราชกิจจานุเบกษาเล่ม ๑๐๗/ตอนที่ ๑๑/หน้า ๗/๑๖ มกราคม พ.ศ. ๒๕๓๓[๒] ข้อ๑๑ แก้ไขเพิ่มเติมโดย ระเบียบกรุงเทพมหานครว่าด้วยวิธีปฏิบัติเกี่ยวกับการชดใช้ค่าเสียหายอันเกิดจากการละเมิด (ฉบับที่ ๒)พ.ศ. ๒๕๔๗[๓] ราชกิจจานุเบกษาเล่ม ๑๒๑ /ตอนพิเศษ ๗๘ ง/หน้า๒๔/๑๙กรกฎาคม ๒๕๔๗